Նոյն սրբալոյս Քահանայապետը ընդառաջելով Կաթողիկէ Հայոց Գերերջանիկ Հոգեւոր Տիրոջ Ներսէս Պետրոս ԺԹ. Կաթողիկոս Պատրիարքին, մեծ գոհունակութեամբ ընդունեց, որ Սուրբ Գրիգոր Լուսաւորիչի արձանը գրաւէ իր պատուարժան վայրը Կաթողիկէ Եկեղեցւոյ մայր Աթոռ Սուրբ Պետրոս Առաքեալի եկեղեցւոյ կողքին, իբրեւ յայտնի ապացոյց հայոց ուղղափառ հաւատքին եւ նշան յարգանքի հանդէպ հայոց Եկեղեցւոյ մեծ Հայրապետին, որ Թադէոս ու Բարթողիմէոս առաքեալներու քարոզչութեամբ սկզբնաւորուած Հայոց եկեղեցւոյ, կենսունակութիւն ու շունչ տուաւ, Ոգի Հայկազեան, որով դարերու ընթացքին հայ ժողովուրդը մշտապէս վերանորոգուեցաւ եւ եղաւ կենդանի վկայութիւնը` իր պատմութեամբ` անոր ճշմարտացիութեան թէ՛ իբրեւ Եկեղեցի եւ թէ՛ իբրեւ Հայ Ազգութիւն: